REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

**INŠPEKTORAT REPUBLIKE SLOVENIJE ZA OKOLJE IN ENERGIJO**

URAD PREDSTOJNIKA

Dunajska cesta 58, 1000 Ljubljana T: 01 420 44 88

 E: gp.irsoe@gov.si

 [www.gov.si](http://www.gov.si)

Številka: 06180-53/2024-2

Datum: 8. 1. 2024

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Radenska d.o.o., Boračeva 37, 9252 Radenci

**Naprava / lokacija:** Proizvodnja živil za obdelavo in predelavo surovin rastlinskega izvora na lokaciji Boračeva 37, 9252 Radenci

**Datum pregleda:** 20. 6. 2023

**Okoljevarstveno dovoljenje (OVD) številka:** 35407-159/2006-19 z dne 30. 11. 2009 s spremembami (v nadaljevanju: OVD)

**Usklajenost z OVD:** DA

V okviru rednega inšpekcijskega pregleda naprave v zvezi z izpolnjevanjem določb pridobljenega OVD, ki so bile predmet nadzora na kraju naprave, niso bile ugotovljene nepravilnosti, niso bile ugotovljene kršitve zakonsko določenih predpisov, ki so bili predmet inšpekcijskega nadzora ter niso bile ugotovljene kršitve določil OVD.

V zvezi z emisijami snovi v zrak je bilo ugotovljeno, da ima zavezanec na lokaciji tri srednje kurilne naprave na zemeljski plin in da od leta 2013 dlje zavezancu pooblaščeni serviser vsako leto nastavi zgorevanje posamezne kurilne naprave. Zadnja nastavitev je bila izvedena na vseh treh kurilnih napravah v letu 2022. Iz rezultatov je razvidno, da vsi kotli in varnostno regulacijska oprema delujejo brezhibno in v skladu z zakonsko določenimi predpisi. Ugotovljeno je bilo tudi, da se na ministrstvo pošilja vsa zahtevana poročila in ocene.

V zvezi z napravami, ki vsebujejo več kot 3 kg OŠS ali več kot 5 ton ekv. co2 FTP je bilo ugotovljeno, da ima zavezanec na ministrstvu prijavljeno vso nepremično opremo za hlajenje in klimatizacijo, ki vsebuje več kot 3 kg OŠS in FTP, da ima zavezanec seznam te opreme, da vodi evidenco o opremi za vsako posamezno nepremično opremo posebej in da se s strani pooblaščenca redno izvajajo pregledi tesnosti naprav, ki vsebujejo več kot 3 kg OŠS ali FTP.

V zvezi z emisijami snovi v vode je bilo ugotovljeno, da pri stranki nastajajo različne odpadne vode.

Iz Poročila o obratovalnem monitoringu odpadnih vod za podjetjeza leto 2022, ki ga je izdelal pooblaščenec je med drugim razvidno, da je v letu 2022 na iztok iz naprave odtekla v veljavnem OVD dovoljena količina tehnološke odpadne vode, da se je v letu 2022 na predmetnem iztoku izvedlo v veljavnem OVD predpisano število vzorčenj odpadne vode, da so se merile količine odpadne vode, da se je izvedla meritev pretoka odpadne vode med vzorčenjem, da so bili merjeni vsi parametri določeni v veljavnem OVD ter da se na merilnem mestu ne ugotavlja čezmerna obremenitev okolja z merjenimi emisijami snovi v vode.

Ugotovljeno je bilo tudi, da zavezanec preko pooblaščenca v predpisanem roku na ministrstvo posreduje zahtevana poročila ter da letno plačuje okoljsko dajatev.

Prav tako je bilo ugotovljeno, da ima zavezanec izdelan poslovnik za obratovanje nevtralizacijske naprave in da vodi obratovalni dnevnik. Izdelan ima tudi poslovnik lovilcev olj in vodi obratovalne dnevnike standardiziranih lovilcev olj. Blato iz lovilcev olj pa prevzemajo pooblaščenci po potrebi.

V zvezi s hrupom v okolju je bilo ugotovljeno, da zavezanec izvaja obratovalni monitoring hrupa za vire hrupa preko pooblaščenca vsake tri leta. Iz zadnjega poročila je med drugim razvidno, da so se meritve izvajale na več merilnih mestih, v stanju njene največje zmogljivosti obratovanja in da proizvodni obrat na predmetni lokaciji ne presega mejnih vrednosti kazalcev hrupa v dnevnem, večernem in nočnem času na vseh mestih ocenjevanja. Prav tako konične ravnih hrupa na vseh merilnih mestih v dnevnem, večernem in nočnem času niso presežene. Zavezanec na ministrstvo posreduje zahtevana poročila.

V zvezi z ravnanjem z odpadki je bilo ugotovljeno, da zavezanec skladišči odpadke ločeno na več različnih lokacijah, da so odpadki ustrezno označeni, da se na lokaciji izvaja predelava v podjetju nastale nenevarne plastične embalaže in da se vodi evidenca o predelavi odpadkov.

Ugotovljeno je bilo tudi, da ima zavezanec izdelan načrt gospodarjenja z odpadki, da vodi evidenco o odpadkih, da se odpadki oddajajo le slovenskim prevzemnikov in da se na ministrstvo posredujejo zahtevana letna poročila.

V zvezi z izpolnjevanjem obveznosti PRO (proizvajalčeva razširjena odgovornost) in vpisom v evidence proizvajalcev je bilo ugotovljeno, da je zavezanec vpisan v evidenco proizvajalcev embalaže in odpadne embalaže, da ločeno zbira različne vrste odpadne embalaže, da vodi evidenco o embalaži dani na trg RS, da kvartalno poroča nosilcu skupnega načrta in na Finančno upravo o količinah embalaže dane na trg RS in da zavezanec plačuje okoljsko dajatev ter embalažnino.

Ugotovljeno je bilo tudi, da je zavezanec vpisan v evidenco proizvajalcev VPPO (plastični proizvodi), da vodi evidenco o vseh plastičnih proizvodih danih na trg v RS in da ima zavezanec pogodbo z nosilcem skupnega načrta.

Prav tako je bilo ugotovljeno, da je zavezanec vpisan v evidenco proizvajalcev električne in elektronske opreme, da je v skupnem načrtu ravnanja z električno in elektronsko opremo in da polletno poroča podatke o dani električni in elektronski opremi na trg RS preko portala nosilca skupnega načrta, ta pa v njihovem imenu sporoči podatke na Finančno upravo.

V zvezi s skladiščenjem nevarnih snovi je bilo ugotovljeno, da ima zavezanec na lokaciji en rezervoar za nevarne snovi, ki je izdelan v skladu z zahtevami Uredbe za skladiščenje nevarnih snovi, da ima izdelan načrt ravnanja z nevarnimi tekočinami in da vodi evidenco o skladiščenju nevarnih tekočin na lokaciji.

V zvezi s svetlobnim onesnaževanjem je bilo ugotovljeno, da ima zavezanec izdelan načrt električnih instalacij in električne opreme zunanje razsvetljave na lokaciji, iz katerega je med drugim razvidno, da je celotna moč zunanje razsvetljave v podjetju po zamenjavi svetilk z LED lučmi manjša od 10kW. Razsvetljava je regulirana in sveti v jakosti od 40 do 75% nazivne moči. Vsa svetila so obrnjena navzdol. Razsvetljave fasade ni.

**Zaključki / naslednje aktivnosti:** Naslednji redni inšpekcijski pregled bo opravljen v skladu s planom inšpektorata, izredni pa po potrebi.